เรื่องร้องเรียน: ร้านMJ Shop ซ่อมมอเตอร์ไซด์เวลา16.52 น.มีรถมอเตอร์ไซด์จอดบนฟุตบาทหน้าร้าน กีดขวางทางเดิน ซึ่งเขตเพิ่งมาแก้ปัญหาร้านหมูทอด ร้านเอาอีกแล้ว เป็นร้านติดกันกับร้านหมูทอด ซึ่งคิดว่าในเมื่อเขาทำผิดกฏหมายก็ไม่น่าจะต้องตักเตือนแล้ว คิดว่าน่าจะปรับหรือมีมาตรการที่เด็ดขาดทำให้เขาเกรงกลัวต่อกฏหมาย เพราะร้านนี้รถที่มาติดต่อหรือรถลูกค้าของเขามาจอดแบบนี้เป็นประจำ ซึ่งเคยแจ้งกทม.มาแล้ว เวลาผ่านไปก็ทำอีก คิดว่ากทม.น่าจะเด็ดขาดมากขึ้น เพราะตามกฏหมายจอดรถบนฟุตบาทต้องถูกปรับ 2,000 บาทคนที่อยู่ข้างเคียงเขาก็บอกกันว่าทำไมไม่ปรับในเมื่อทำผิดกฏหมาย คุณมาดูได้เลยเดี๋ยวนี้ยังจอดอยู่ ถ้าไม่มาวันนี้แนะนำว่าก็ช่วยหมั่นมาตรวจหน่อยครับ มีมาจอดทุกวันเวลา 4-5โมงเย็น หรือช่วงบ่ายแวะมาดูหน่อยครับ
การดำเนินการของเจ้าหน้าที่: สำนักงานเขตบางพลัดได้ดำเนินการตรวจสอบและกวดขันบริเวณดังกล่าวแล้ว  พร้อมจะได้ดำเนินการกวดขันอย่างต่อเนื่องต่อไป
ความเห็นของผู้แจ้ง: ขอขอบคุณสำหรับความรวดเร็วในการแก้ไขปัญหาครับ และขอให้กำลังใจครับ สำหรับการเสนอแนะนั้น จุดๆนี้ทั้ง 2 ร้านคือร้านหมูทอดกับร้านMJ Shop มักมีจะลูกค้าของทั้ง 2 ร้าน ไม่ว่าจะเป็นรถมอเตอร์ไซด์มาซ่อมรถ รถแกรปฟู๊ดมารับอาหาร มาจอดบนฟุตบาทเต็มหน้าร้านกีดขวางทางเดินกันเป็นประจำ โดยไม่ได้เกรงใจคนที่ต้องเดินผ่านไปมาเป็นประจำ เวลาเจ้าหน้าที่เขตมาเตือนก็ช่วยดูแลบอกรถมาติดต่อได้ไม่กี่วันก็ปล่อยปะละเลยอีก  เหมือนแมวไล่จับหนูต้องคอยไปบอกตลอด ขอเสนอแนะว่าควรมีป้ายไปติดตั้งหน้าร้านทั้ง 2 ว่าห้ามรถจักรยานมาจอดบนฟุตบาทโดยเด็ดขาด ถ้ามจอดก็จับปรับ 2,000 บาททันทีไม่ต้องอลุ้มอล่วยแล้ว เพราะมีการกระทำซ้ำซากท้าท้ายกฏหมาย ไม่ควรผ่อนปรนแล้ว ไม่เกรงใจประชาชนคนอื่นที่เขาต้องใช้ทางเดินไปมาเลย ทำตัวเสหมือนตัวเองเป็นเจ้าของเลยทีเดียว เจ้าหน้าที่ควรมาตรวจทุกวัน รับรองได้มีการปรับเงินเข้าหลวงทุกวันแน่ๆ เพราะเห็นมีการมาจอดช่วง 3-5 โมงเย็นเป็นประจำแทบทุกวัน ถ้ามีการมาตรวจและปรับกันอย่างจริงจัง ก็คงจะเข็ดและสามารถแก้ปัญหาได้ในที่สุด
พื้นที่: แขวงบางอ้อ เขตบางพลัด กรุงเทพมหานคร